《云山避地》
宋代·阳枋

依山茅屋两三间，与世相遗尽日閒。背拥蓝屏半天碧，面对参日横架山。

径草蒙头云覆屋，泉甘土肥似盘谷。剑峰林密杳无边，绵峡潭深幽莫烛。

有鲜可食美可茹，康乐和平长自饫。有时拂石弄泉声，有时策杖登山去。

山中日沈山月出，岩暝林晦总佳适。平石如台倚山隈，准拟结茅閒读易。

尚论古人得我心，商傅周姜汉子陵。好共栽桃艳长春，却恐渔父来相寻。

作者简介：阳枋（1187-1267），字正父，原名昌朝，字宗骥，合州巴川（今重庆铜梁东南）人。居字溪小龙潭之上，因号字溪。